CELEX: 62018CN0319
Language: hu
Date: 2018-05-14 00:00:00
Title: C-319/18. P. sz. ügy: A Törvényszék (kilencedik tanács) T-108/16. sz., Naviera Armas, S.A. kontra Európai Bizottság ügyben 2018. március 15-én hozott ítélete ellen a Fred Olsen, S.A. által 2018. május 14-én benyújtott fellebbezés

201807130272004202018/C 268/333192018CJC26820180730HU01HUINFO_JUDICIAL20180514272821C-319/18. P. sz. ügy: A Törvényszék (kilencedik tanács) T-108/16. sz., Naviera Armas, S.A. kontra Európai Bizottság ügyben 2018. március 15-én hozott ítélete ellen a Fred Olsen, S.A. által 2018. május 14-én benyújtott fellebbezés
 ---documentbreak--- C2682018HU2710120180514HU0033271282A Törvényszék (kilencedik tanács) T-108/16. sz., Naviera Armas, S.A. kontra Európai Bizottság ügyben 2018. március 15-én hozott ítélete ellen a Fred Olsen, S.A. által 2018. május 14-én benyújtott fellebbezés
   (C-319/18. P. sz. ügy)2018/C 268/33Az eljárás nyelve: spanyol
      Felek
   
   
      Fellebbező: Fred Olsen, S.A. (képviselők: J. M. Rodríguez Cárcamo és A. M. Rodríguez Conde ügyvédek)
   
      A többi fél az eljárásban:
   
   Naviera Armas, S.A.
   Európai Bizottság
   
      A fellebbező kérelmei
   
   A Fred Olsen, S.A. azt kéri, hogy a Bíróság:
   
            —
         
         
            teljes egészében helyezze hatályon kívül a Törvényszék T-108/16. sz., Naviera Armas, S.A. kontra Európai Bizottság – támogatja a Fred Olsen, S.A. – ügyben 2018. március 15-én hozott ítéletét (EU:T:2018:145),
         
      
            —
         
         
            teljes egészében utasítsa el a Naviera Armas, S.A. által benyújtott, az SA.36628 (2015/NN) (korábbi 2013/CP – Spanyolország – Fred Olsen) számú állami támogatásról szóló, 2015. december 8-i (2015) 8655 final bizottsági határozat megsemmisítése iránti kérelmet, és
         
      
            —
         
         
            kötelezze a fellebbezési eljárásban ellenérdekű feleket a Fred Olsen, S.A. részéről a fellebbezési eljárás során felmerült költségek viselésére, valamint kötelezze a Naviera Armas, S.A.-t a Fred Olsen, S.A. részéről az elsőfokú eljárás során felmerült költségek viselésére.
         
      
      Jogalapok és fontosabb érvek
   
   1. Első fellebbezési jogalap:
   
            1.
         
         
            A Fred Olsen az első jogalapja keretében arra hivatkozik, hogy a megtámadott határozat az intézkedésnek a Bizottság kontra Hansestadt Lübeck ítélet (C-524/14 P) (
                  1
               ) által megkövetelt értelemben vett szelektivitásával kapcsolatban sérti az indokolási kötelezettséget.
         
      
            2.
         
         
            Amennyiben a Törvényszék az említett ítéletből eredő kritériumoknak megfelelően elemezte volna az intézkedés szelektivitását, elemeznie kellett volna i. azon általános referenciakeretet, amelynek a részét képezik a Fred Olsen által a Puerto de las Nieves infrastruktúráinak használatáért fizetett díjak, azaz a Kanári-szigetek valamennyi kikötőjére alkalmazandó díjrendszert, ahogyan azt a nemzeti jog szabályozza, ii. azt, hogy a Fred Olsen helyzete és az említett infrastruktúrákat használó többi gazdasági szereplő helyzete – ideértve a Naviera Armast is – a vizsgált intézkedésre tekintettel összehasonlítható-e, vagy sem, és iii. az említett díjak fizetése során megvalósuló hátrányos megkülönböztetés esetleges fennállását.
         
      
            3.
         
         
            A Bizottság a megtámadott határozatban megállapította, hogy azon tény, hogy a Fred Olsen a Puerto de las Nieves egyetlen használója, önmagában nem jelent állami forrásokból nyújtott előnyt, mivel a Fred Olsen az összes kanári-szigeteki kikötőre alkalmazandó rendszerben a valamennyi gazdasági szereplőtől megkövetelt rendes díjmértéket fizeti. Ezért a Bizottság nem volt köteles megvizsgálni az intézkedés szelektivitását.
         
      
            4.
         
         
            Ellenben az EUMSZ 108. cikk (2) bekezdése értelmében vett nehézség fennállásának értékelése érdekében a Törvényszéknek el kellett volna végeznie az említett vizsgálatot, ami lehetővé tette volna számára annak megítélését, hogy a Fred Olsen által azért fizetett kikötőhasználati díjak, mivel a Puerto de las Nieves kikötői infrastruktúrájának egyetlen használója, e társaság számára jártak-e bizonyos előnnyel.
         
      
            5.
         
         
            Mivel az ítélet indokolása e tekintetben nyilvánvalóan hiányos, nem lehet megítélni e feltételezett előny fennállását, ennélfogva a Törvényszék ítéletét teljes egészében hatályon kívül kell helyezni.
         
      2. Második fellebbezési jogalap
   
            6.
         
         
            Második fellebbezési jogalapjával a Fred Olsen azt állítja, hogy a Bizottság határozata, amely nem alkalmazta a magánbefektető kritériumát, kellően meg volt indokolva.
         
      
            7.
         
         
            A Törvényszék a határozat indokolását elégtelennek ítélte, mivel álláspontja szerint a Bizottságnak a piacgazdasági magánbefektető kritériumát kellett volna alkalmaznia.
         
      
            8.
         
         
            A Törvényszék ítélete azonban – azon a tényen kívül, hogy a Fred Olsen a Puerto de las Nieves egyetlen használója – nem hivatkozik semmilyen valószínűsítő körülményre azzal kapcsolatban, hogy e helyzet bármilyen előnyt jelent a számára az infrastruktúrák használatáért fizetett díjakkal összefüggésben. A jelen ügyben a Fred Olsen által fizetett díjakról nem kötöttek megállapodást, illetve nem nyújtottak kedvezményt, és nem került sor a díjfizetés során más gazdasági szereplők, mint például a Naviera Armas hátrányos megkülönböztetésére sem.
         
      
            9.
         
         
            Ennélfogva a Freistaat Sachsen és Land Sachsen-Anhalt kontra Bizottság ítélet (T-443/08 és T-455/08), (
                  2
               ) a Ryanair kontra Bizottság ítélet (T-196/04) (
                  3
               ) és az Aéroports de Paris kontra Bizottság ítélet (T-128/98) (
                  4
               ) a jelen ügyben nem alkalmazható.
         
      
            10.
         
         
            Ezért a Törvényszék ítéletét teljes egészében hatályon kívül kell helyezni, és a Bizottság határozatát teljes egészében helyben kell hagyni.
         
      (
         1
      )	2016. december 21-i Bizottság kontra Hansestadt Lübeck ítélet, C-524/14 P, EU:C.2016:971.
   (
         2
      )	2011. március 24-i Freistaat Sachsen és Land Sachsen-Anhalt kontra Bizottság ítélet, T-443/08 és T-455/08, EU:T:2011:117.
   (
         3
      )	2008. december 17-i Ryanair kontra Bizottság ítélet, T-196/04, EU:T:2008:585.
   (
         4
      )	2000. december 12-i Aéroports de Paris kontra Bizottság ítélet, T-128/98, EU:T:2000:290.